ໄຕ້ຫວັນ ກຳລັງພິຈາລະນາ ຈະໃຫ້​ການເຝິກແອບທະຫານ ດົນ​ກວ່າ​ເກົ່າ
​ສ່ວນໃຫຍ່ຜູ້ຊາຍໄຕ້ຫວັນ ຖືກ​ບັງ​ຄັບ​ ໃຫ້​ເຂົ້າຮັບໃຊ້ຢູ່ໃນກອງທັບ ຮຽນຮູ້ພື້ນຖານຄວາມຊຳນິຊຳນານ ດ້ານປ້ອງກັນ​ປະ​ເທດ ໃນ​ກໍ​ລະ​ນີ​ທີ່ເກີດສົງຄາມ. 
ການບຸກລຸກຂອງຣັດເຊຍຕໍ່ຢູເຄຣນ ໄດ້ພາໃຫ້ມີການທົບທວນຄວາມສົນໃຈຄືນໃໝ່ ວ່າ ປະຊາຊົນພົນລະເຮືອນຊາວໄຕ້ຫວັນ ຄວນຈະຕຽມພ້ອມຫຼືບໍ່ເພື່ອປ້ອງກັນປະ ເທດເກາະດອນທີ່ເປັນປະຊາທິປະໄຕແຫ່ງນີ້ ຖ້າຫາກວ່າປະເທດດັ່ງກ່າວປະເຊີນ ໜ້າກໍາລັງຮຸກຮານຈາກຈີນ ໄຕ້ຫວັນມີຄວາມສຳພັນທີ່ສະຫລັບສັບຊ້ອນກັບກອງທັບຂອງຕົນ ແລະການເກນທະ ຫານ ເນື່ອງຈາກໄດ້ມີການພົວພັນ ໃນຖານະຜູ້ນຳໃຊ້ກົດໄອຍະການເສິກ ເປັນເວລາ ສີ່ທົດສະວັດ ຢູ່ໃນປະເທດເກາະດອນດັ່ງກ່າວ ທີ່ໄດ້ສິ້ນສຸດລົງໃນປີ 1987 ນັບແຕ່ໄດ້ເຂົ້າກຳຕຳແໜ່ງໃນປີ 2016 ປະທານາທິບໍດີ ສາຍ ອິງ-ເຫວິນ ໄດ້ ເພັ່ງເລັງ ໃສ່ການປັບປຸງພາບພົດແລະກຽດສັກສີຂອງກອງທັບ ທ່ານນາງຍັງໄດ້ເຮັດການປ້ອງ ກັນປະເທດເປັນຈຸດເນັ້ນໜັກທີ່ສຳຄັນຂອງລັດຖະບານທ່ານນາງ ດ້ວຍການທົບທວນ ໃນດ້ານນະໂຍບາຍ ກ່ຽວກັບທະຫານກອງໜຸນ ແລະການປັບປຸງຄຸນນະພາບຂອງພວກ ທະຫານອາຊີບ ສ່ວນໃຫຍ່ຜູ້ຊາຍໄຕ້ຫວັນ ຖືກບັງຄັບ ໃຫ້ເຂົ້າຮັບໃຊ້ຢູ່ໃນກອງທັບ ຮຽນຮູ້ພື້ນຖານ ຄວາມຊຳນິຊຳນານດ້ານປ້ອງກັນປະເທດ ດ້ວຍການແນໃສ່ເພື່ອໃຫ້ສາມາດຊ່ວຍ ທະຫານອາຊີບຂອງໄຕ້ຫວັນ ໃນກໍລະນີທີ່ເກີດສົງຄາມ ລັດຖະບານໄດ້ຄ່ອຍໆ ຫລຸດຜ່ອນການຮັບໃຊ້ຢູ່ກອງທັບ ລົງຈາກສອງປີ ມາເປັນສີ່ເດືອນ ນັບແຕ່ຊຸມປີ 1990 ເປັນຕົ້ນມາ ແຕ່ວ່າກະຊວງປ້ອງກັນປະເທດໄດ້ກ່າວວ່າ ການ ເຝິກແອບ ໄລຍະດັ່ງກ່າວອາດຈະບໍ່ພຽງພໍ ພວກແມ່ຍິງບໍ່ໄດ້ຖືກບັງຄັບໃຫ້ໄປຮັບການເຝິກແອບແບບດຽວກັນ ເຖິງແມ່ນວ່າ ປະມານ 15 ເປີເຊັນ ຂອງພວກທະຫານອາຊີບໃນປະເທດເກາະດອນດັ່ງກ່າວແມ່ນ ພວກແມ່ຍິງ